Oleme kolleegidega arutanud, et mis on olnud Saaremaa (ka teiste saarte) fenomen ning jõudnud järeldusele, et eelkõige mälestus vanast ajast on see, mis on tekitanud alates 90-ndatest päris korraliku buumi ka Saaremaa kinnisvaraturul. Muidugi on seal märkimisväärselt nõudlust tõstnud tublid Skandinaavia  kodanikud, aga ka mandri-eestlaste roll on suur. Kuvand Saaremaast, kuhu nõuka-ajal pääsemine oli justkui minek välismaale, piiratud ja ihaldatud tsooni, on visa meie mäludest kaduma. Saaremaa on müünud enese eksklusiivsust, mida üle mere olek hõlpsalt ka võimaldab. Sinna minekut on reklaamitud kui võimalust "olla ära ja omaette teistsuguses maailmas" ning see on töötanud hästi. Eestlastest suvekodu otsijate jaoks on see saar olnud üks suuremaid lemmikuid.